# Bratislavská arcidiecézna charita vyhlasuje zbierku školských pomôcok!

Nečakajme na koniec prázdnin, začnime s pomocou už teraz! Bratislavská arcidiecézna charita spúšťa zbierku, ktorá má pomôcť deťom so sociálne znevýhodneného prostredia. Mnohé rodiny si nemôžu dovoliť zabezpečiť pekné prázdniny pre svoje deti, ale nemajú ani prostriedky na pokrytie základných životných potrieb vrátane výbavy do školy. ***„Každoročne pomôžeme niekoľkým desiatkam detí z Bratislavy a okolia, aby im v škole nič nechýbalo,“*** vraví Zuzana Federičová zo strediska Krízovej pomoci a integrácie BACH.

Charitní pracovníci pravidelne pracujú s rodinami v núdzi, pomoc teda môžu poskytnúť adresne. Keďže vedia, že začiatok školského roka je pre rodiny naozaj náročný, chcú byť pripravení. ***„Deťom chýbajú najmä zošity, vodové aj temperová farby, výkresy, guma, strúhadlo, kalkulačky, či peračníky. Prosíme však, aby nám záujemcovia nosili len nové, nepoužité veci,“*** dodáva Zuzana Federičová.

Zberných miest je niekoľko. V Bratislave pomôcky preberú na Kapitulskej ul. 4 v Starom Meste a na Krasinského ul. 6 na Trnávke v pracovných dňoch od 8:00 do16:00, ako aj v Centre solidarity na Jasovskej 6 (na terase) v Petržalke, a to v stredy od 9:00 do12:00 a od 13:00 do 16:00. Do zbierok sa zapojili aj farské charity.

Zbierku môžu záujemcovia podporiť i finančne. Pracovníci charity potom za získané peniaze nakúpia potrebné školské pomôcky. Zaslať finančný dar môžete na náš transparentný účet verejnej Zbierky pre núdznych (IBAN): SK91 0900 0000 0052 0877 7794.

Zbierka potrvá do od 15.mája do 15.augusta.

**Kontaktnou osobou** na prevádzke na Kapitulskej ul. 4 a Jasovskej ul. 6 je M. Hausová: 0910/842995, na Krasinského ul. 6 – M. Klofáč: 02/44250374.

**Zapojené farské charity:**

FCH Štvrtok na Ostrove, kontaktná osoba: Erzsébet Podobek, 0903763 108

FCH Holice, kontaktná osoba: Csicsay Márta, 0904 368 052

FCH Dúbravka, kontaktná osoba: Katka Trnková, 0905 670 012

FCH Daliborko, kontaktná osoba: Ľubica Gettlerová, 0907 448 310

FCH Most pri Bratislave, kontaktná osoba: Andrea Hornáčková 0903 835 687

FCH Modra, kontaktná osoba: Erika Žitňanská, 0949 439 902

FCH Bernolákovo, kontaktná osoba: Mária Hudáková, 0904 683 480